section_heading: Kritike
paragraph_text: Kritičari su treću sezonu ocijenili još boljom od prethodne. Magazin Time je istaknuo da se radi o "drami koja je do svog vrhunca odlučila dolaziti polagano, a ne uz eksplozije što ju zbog tog izbora čini još boljom". Tim Goodman hvalio je scenarij, glumu i fotografiju te posebno "vizualnu avanturističnost". Što se vizualnog identiteta tiče, Goodman je nadodao: "Radi se o mješavini zadivljujuće ljepote i zapanjujuće čudnovatosti". Nakon što je emitirana posljednja epizoda treće sezone, The A.V. Club je napisao da je upravo ta sezona "jedna od dramaturški najboljih televizijskih serija do sada. A ono što ju čini toliko uzbudljivom nije da se radi samo o nečemu 'dobrom', kako je jedan kritičar napisao. Ono što ovu seriju čini perfektnom jest činjenica da scenaristi u potpunosti zanemaruju da se radi 'tek' o televizijskoj seriji."